Suchinthana/ta-wikipedia huggingface dataset:
சிந்து ஆறு (யமுனை துணை ஆறு)

சிந்து ஆறு  (Sindh River) என்பது யமுனை ஆற்றின் துணை ஆறாகும். இது இந்திய மாநிலங்களானமத்தியப் பிரதேசம் மற்றும் உத்தரப் பிரதேசம் வழியாகப் பாய்கிறது.

ஆற்றோட்டம் 
மத்தியப்பிரதேசத்தின் விதிசா மாவட்டத்தில் உள்ள மால்வா பீடபூமியில் சிந்து உருவாகிறது. இது மத்தியப் பிரதேசத்தின் குனா, அசோக்நகர், சிவபுரி, ததியா, குவாலியர் மற்றும் பிண்டு மாவட்டங்கள் வழியாக வடக்கு-வடகிழக்கு நோக்கிப் பாய்கிறது. பின்னர், உத்தரப் பிரதேசத்தின் ஜாலவுன் மாவட்டத்தில் யமுனா ஆற்றுடன் சம்பல் ஆற்றிற்கு முன்பாக இணைகிறது. இதன் மொத்த நீளம்  ஆகும். இதில்  மத்தியப் பிரதேசத்திலும்  உத்தரப் பிரதேசத்தில் பாய்கின்றது.

துணை நதிகள் 
சிந்துவின் முக்கிய துணை நதிகள் பர்பதி, பஹுஜ், குவாரி (குன்வாரி) மற்றும் மஹுவார் ஆகும். மஹுவார் ஆறு உள்ளூரில் சமோஹா ஆறு என்றும் அழைக்கப்படுகிறது. மேலும் இது முன்னாள் கரேரா வனவிலங்கு சரணாலயம் வழியாகச் செல்கிறது.

அணை 
சிவபுரி மாவட்டத்தில் சிந்து ஆற்றின் குறுக்கே மணிகேதா அணை கட்டப்பட்டுள்ளது. மோகினி சாகர் எனப் பெயரிடப்பட்ட தடுப்பு அணை கீழ்நோக்கி அமைந்துள்ளது.

மேற்கோள்கள் 

இந்திய ஆறுகள்
உத்தரப் பிரதேச ஆறுகள்
மத்தியப் பிரதேச ஆறுகள்
Coordinates on Wikidata
என். பி. ஜான்சி லட்சுமி

என். பி. ஜான்சி இலட்சுமி (N.P.Jhansi Lakshmi) (20.10.1941-19.12.2011) ஒரு இந்திய அரசியல்வாதி ஆவார். இவர், தெலுங்கு தேசம் கட்சியின் சார்பில் எட்டாவது மக்களவையில் சித்தூர் தொகுதி உறுப்பினராகவும், ஆந்திரப் பிரதேச சட்டமன்றத்திலும் உறுப்பினராக இருந்துள்ளார்.

ஆரம்பகால வாழ்க்கை
ஜான்சி லட்சுமி அக்டோபர் 20 1941 ஆம் ஆண்டு விசாகபட்டினம் என்ற நகரில் சி. கே. சௌத்ரியின் குடும்பத்தில் பிறந்தார். இவர் மெட்ரிக்குலேசன் வரை படித்துள்ளார்.

தொழில்
புதிதாக அமைக்கப்பட்ட தெலுங்கு தேசம் கட்சியின் உறுப்பினராக, ஜான்சி லட்சுமி 1983 ஆம் ஆண்டு ஆந்திரப் பிரதேச சட்டமன்றத் தேர்தலில் சித்தூர் தொகுதியில் இருந்து போட்டியிட்டு 16,434 வாக்குகள் வித்தியாசத்தில் இந்திய தேசிய காங்கிரசின் என். பி. வெங்கடேசுவர சௌத்ரியை தோற்கடித்தார். அடுத்த ஆண்டு, சித்தூரிலிருந்து எட்டாவது மக்களவைக்கான பொதுத் தேர்தலில் 3,32,543 வாக்குகளைப் பெற்றார்.  இவர் பெண்கள் மற்றும் குழந்தைகள் நல திட்டங்களுக்கான பிராந்திய அமைப்பாளராகவும், கஸ்தூர்பா நூற்றாண்டுக் குழுவின் செயலாளராகவும் இருந்தார். இலட்சுமி தனது பதவிக் காலத்தை நிறைவு செய்யவில்லை. மக்களவையில் இருந்து விலகினார்.

தனிப்பட்ட வாழ்க்கை

ஜான்சி லட்சுமி, பி. வீரராகவுலு நாயுடு என்பவரை திசம்பர் 9 1956 ஆம் ஆண்டு திருமணம் செய்து கொண்டார். இவர்களுக்கு இரண்டு மகன்களும் ஒரு மகளும் உள்ளனர்.  மாரடைப்பின் காரணமாக ஐதராபாத்தில் உள்ள தனியார் மருத்துவமனையில் அனுமதிக்கப்பட்டு பத்து நாட்களுக்கு பிறகு 19 திசம்பர் 2011 ஆம் ஆண்டு இயறக்கை எய்தினார்.

மேற்கோள்கள் 

1941 பிறப்புகள்
2011 இறப்புகள்
8வது மக்களவை உறுப்பினர்கள்
இருபதாம் நூற்றாண்டு இந்திய அரசியல்வாதிகள்
அரவிந்த் சிங்

அரவிந்த் சிங் என்பவர் இந்திய திரைப்பட ஒளிப்பதிவாளர் மற்றும் திரைப்பட தயாரிப்பாளர் ஆவார். அவர் தமிழ் திரையுலகில் பணியாற்றுகிறார் . 2015 இல் டிமான்ட்டி காலனி திரைப்படத்தில் ஒளிப்பதிவு செய்தார்.

ஆரம்பகால வாழ்க்கை மற்றும் கல்வி 
வேலூரில் கட்டுமானத் தொழிலில் ஈடுபட்டிருந்த ஒரு குடும்பத்தில் அரவிந்த் சென்னையில் பிறந்தார்.  சென்னையில் வளர்ந்தார். பின்னர் லதா ரஜினிகாந்தின் தி ஆசிரமம் சர்வதேச பள்ளியில் இருந்து உளவியல் மற்றும் சமூகவியலில் ஒரு நிலைகளைக் கொண்ட சென்னையில் உயர்நிலைப் பள்ளியை முடித்தார். அவர் இளங்கலை அறிவியல் பாடத்தை எஸ்ஆர்எம் அறிவியல் மற்றும் தொழில்நுட்ப நிறுவனத்தில் பட்டம் பெற்றார்.

தொழில்
அரவிந்த் சிங் ஒளிப்பதிவாளர் சந்தோசு சிவனிடம் உதவியாளராக பணி செய்தார். சந்தோசு சிவனுடன்   உருமி  மற்றும்  துப்பாக்கி  ஆகிய திரைப்படங்களில் பணியாற்றினார். டிமான்ட்டி காலனி திரைப்படத்தில் முதன்முதலாக ஒளிப்பதிவு செய்தார்.

திரைப்படவியல்

மேற்கோள்கள்

தமிழ்நாட்டுத் திரைப்பட ஒளிப்பதிவாளர்கள்
இந்தியத் தமிழர்
தமிழ்த் திரைப்பட ஒளிப்பதிவாளர்கள்
மேற்கு வங்க நெடுஞ்சாலை மேம்பாட்டுக் கழகம்

மேற்கு வங்க நெடுஞ்சாலை வளர்ச்சிக் கழகம்  (West Bengal Highway Development Corporation)  இந்தியாவிலுள்ள மேற்கு வங்காள மாநிலத்தின் கட்டுப்பாட்டில் இருக்கும் ஒரு மாநில அமைப்பாகும். 2012 ஆம் ஆண்டு ஏப்ரல் மாதம் 17 ஆம் தேதியன்று  மேற்கு வங்காள அரசாங்கம் இக்கழகத்தை நிறுவியது. மாநில நெடுஞ்சாலைகள் மற்றும் மாநிலத்தின் பிற முக்கிய சாலைகளை  மேம்படுத்துதல்  உருவாக்குதல் உள்ளிட்ட  கட்டுமானப் பணிகளில் இக்கழகம் ஈடுபடுகிறது.  மேற்கு வங்க அரசின் பொதுப்பணித் துறையின்  நிர்வாகக் கட்டுப்பாட்டில் மேற்கு வங்காள நெடுஞ்சாலை வளர்ச்சிக் கழகம் செயல்படுகிறது.'''

மேற்கோள்கள்

புற இணைப்புகள் 
 அதிகாரப்பூர்வ வலைத்தளம்

மேற்கு வங்காளம்
லீமா பாபு

லீமா பாபு என்பவர் ஒரு இந்திய திரைப்பட நடிகை ஆவார். இவர் மலையாள மற்றும் தமிழ் மொழி படங்களில் குணச்சித்திர கதாப்பாத்திரத்தில்  தோன்றியுள்ளார்.

தொழில் 
லீமா பாபு முதன் முதலாக தமிழில் ரசிக்கும் சீமானே திரைப்படத்தில் நடித்தார். ரெட்டச்சுழி (2011) திரைப்படத்தில் பாரதிராஜாவின் பேத்தியாக நடித்தார். மதராசபட்டினம்'' (2011) திரைப்படத்தில் ஆர்யாவின் தங்கையாக நடித்திருத்திருந்தார்.

திரைப்படவியல்

குறிப்புகள்

வெளி இணைப்புகள் 

மலையாளத் திரைப்பட நடிகைகள்
தமிழ்த் திரைப்பட நடிகைகள்
கேரள நடிகைகள்
வாழும் நபர்கள்
தமிழ் நடிகைகள்
அவினி சினிமேக்ஸ்

அவினி சினிமாக்ஸ் (Avni Cinemax) என்பது ஒரு இந்திய திரைப்பட தயாரிப்பு மற்றும் விநியோக நிறுவனம் ஆகும். இது   குஷ்பூ மற்றும் சுந்தர் சி. தலைமையிலான நிறுவனமாகும்.

வரலாறு 
குஷ்பூ தன் கனவர் சுந்தர் சி. இயக்கிய கிரி (2004) என்ற அதிரடி நாடக திரைப்படத்தின் மூலம் திரைப்பட தயாரிப்பாளராக அறிமுகமானார். அப்படத்தில்  அர்ஜுன், ரீமா சென், திவ்யா ஸ்பந்தனா ஆகியோர் முக்கிய கதாபாத்திரங்களில் நடித்தனர். அந்த படம் வணிக ரீதியான வெற்றியையும் ஈட்டியது. அது அவரை  தயாரிப்பாளராக தொடரத் தூண்டியது, அடுத்ததாக மாதவன் முக்கிய கதாபாத்திரத்தில் நடித்த ரெண்டு என்ற நகைச்சுவை நாடக படத்தை உருவாக்கினார்.

அவினி குரூப்ஸ் என்ற பெற்றோர்  நிறுவனத்தின் பங்குதாரர் குழுவான அவினி மூவிஸ் என்ற நிறுவனமானது, 2016 ஆம் ஆண்டில் ஹலோ நான் பேய் பெசுறேன் என்ற படத்தை தயாரித்தது. தயாரிப்பாளர் பெயராக சுந்தர் சி. பெயர் இடப்பட்டது. இருப்பினும் இந்த படம் அவ்னி சினிமாக்ஸின் அதிகாரப்பூர்வ வலைதளப் பக்கங்கள் மூலமாகவும் விளம்பரப்படுத்தப்பட்டது. மீசைய முறுக்கு (2017) கடத்துக்கும் இதே நடைமுறை பின்பற்றப்பட்டது.

திரைப்படவியல் 

 விநியோகித்த படங்கள்

2006 முதல் அவினி சினிமாக்ஸ் தயாரித்த படங்கள் அல்லாமல், பிற பதாகைகளில் தயாரிக்கபட்ட பின்வரும் படங்கள் நிறுவனத்தால் விநியோகிக்கப்பட்டன:
 வீராப்பு

தொலைக்காட்சி

குறிப்புகள்

வெளி இணைப்புகள் 

 

சென்னையில் உள்ள திரைப்படத் தயாரிப்பு நிறுவனங்கள்
ரீனா (நடிகை)

ரீனா ஒரு இந்திய திரைப்பட நடிகை , மலையாள சினிமாவில் பணியாற்றியதற்காக மிகவும் பிரபலமானவர். 1970 களின் பிற்பகுதியில் அவர் முன்னணி நடிகைகளில் ஒருவராக இருந்தார். மலையாளம் மற்றும் தமிழ் மொழிகளில் பல பிரபலமான தொலைக்காட்சித் தொடர்களுடன் 100 க்கும் மேற்பட்ட படங்களில் நடித்துள்ளார். அவர் சில தமிழ் மற்றும் தெலுங்கு திரைப்படங்களிலும் நடித்துள்ளார்.

தனிப்பட்ட வாழ்க்கை 
1958 ஆம் ஆண்டில் கொச்சியின் எடப்பில்லியில் பீட்டர் ரெஸ்க்யுனா மற்றும் ஜெஸ்ஸி ஆகியோருக்கு ரீனா பிறந்தார். இவரது தந்தை மங்களூரைச் சேர்ந்தவர், தாய் கேரளாவின் கொச்சியைச் சேர்ந்தவர். இவருக்கு இவான் என்ற சகோதரர் உள்ளார். அவர் தனது ஆரம்ப பள்ளிப்படிப்பை மங்களூரில் முடித்தார். பெரம்பவூர் மெட்ராஸ் பிரசன்டேசன் கல்லூரியில் இளங்கலைப் பட்டம் பெற்றார். அவர் திருமணம் செய்து கொள்ளவில்லாமல் குடும்பத்துடன் சென்னையில் வசிக்கிறார்.

தொழில் 
ஷீலாவின் மகளாக சுக்கு என்ற திரைப்படத்தில் 14 வயதில் தனது திரை வாழ்க்கையைத் தொடங்கினார். அவர் வி.ஐ.சி என்ற தயாரிப்பு நிறுவனத்தைத் தொடங்கினார் மற்றும் துருவசங்கம், என்டே கதா மற்றும் ஜனபிரியன் ஆகிய திரைப்படங்களைத் தயாரித்தார். இப்போது அவர் தொலைக்காட்சி படங்கள் மற்றும் சோப் ஓபராக்களில் நடித்து வருகிறார். தற்போது அவர் ஆசியநெட்டில் அம்மாரியாதே சீரியலில் நடித்து வருகிறார்.

திரைப்படங்கள்

தமிழ்
 நினைத்து நினைத்துப் பார்த்தேன் (2007) ஃபர்சானாவின் தாயாக
 சீனாதானா 001 (2007) தமிசராசுவின் தாயாக
 வரலாறு (திரைப்படம்) (2006) - சரோஜா
 புதிய கீதை (2003) - சாரதியின் பேராசிரியர்
 சிஷ்யா (1997) - பூஜாவின் அம்மா
 கருப்பு நிலா (1995) - திவ்யாவின் அம்மா
 நான் போட்ட சவால் (1980) - ரூபா
 ரிஷிமூலம் (1980) - தங்கம்
 ஸ்வப்னா (1980) கல்பனாவாக 
 குருவிக்குடு (1980) ராதாவாக
 வல்லாவன் வருகிறான் (1979) தாராவாக
 இமயம் (திரைப்படம்) (1979) - நர்மதா
 திரிசூலம் (திரைப்படம்) (1979) - நளினி
 மன்மத லீலை (1976) - அஞ்சு
 அவள் ஒரு தொடர்கதை (1974) - சுமதி

தொலைக்காட்சி தொடர்கள்

குறிப்புகள்

வெளி இணைப்புகள் 

Reena at MSI
Entertainment.oneindia.in 
Cinidiary.com
Malayalachalachitram.com

தமிழ்த் தொலைக்காட்சி நடிகைகள்
இந்திய தொலைக்காட்சி நடிகைகள்
20 ஆம் நூற்றாண்டின் இந்திய நடிகைகள்
கன்னடத் திரைப்பட நடிகைகள்
வாழும் நபர்கள்
1958 பிறப்புகள்
தெலுங்குத் திரைப்பட நடிகைகள்
தமிழ்த் திரைப்பட நடிகைகள்
மலையாளத் திரைப்பட நடிகைகள்
விட்டலர் கோயில், அம்பி

விட்டலர் கோயில், இந்தியாவின் கர்நாடகா மாநிலத்தின் பெல்லாரி மாவட்டத்தில் ஹம்பி எனும் பண்டைய நகரத்தில் அமைந்த கோயில் ஆகும். பொ.ஊ. 15-ஆம் நூற்றாண்டைச் சேர்ந்த இக்கோயில் பகவான் விட்டலர் எனும் கிருஷ்ணருக்கு அர்ப்பணிக்கப்பட்ட கோயில் ஆகும். இக்கோயிலின்  கட்டிடக்கலை மற்றும் ஒப்பிடமுடியாத கைவினைத்திறன் ஆகியவற்றால் நன்கு அறியப்பட்டதாகும். இது ஹம்பியில் உள்ள மிகப்பெரிய மற்றும் மிகவும் பிரபலமான கட்டமைப்பாக கருதப்படுகிறது. இந்த கோயில் ஹம்பியின் வடகிழக்கு பகுதியில், துங்கபத்ரா ஆற்றின் கரையில் அமைந்துள்ளது. தொன்மையான சின்னமான இக்கோவிலில் ஒப்பிடமுடியாத கல் தேர் மற்றும் கண்கவர் இசைத் தூண்கள் போன்ற அற்புதமான கல் கட்டமைப்புகள் உள்ளன. ஹம்பியின் இந்த முக்கிய நினைவுச்சின்னம் பாழடைந்த நகரத்தின் முக்கிய ஈர்ப்பாகும். ஹம்பியில் உள்ள அனைத்து நினைவுச்சின்னங்களில்  விட்டலர் கோயிலின் அற்புதமான கட்டக்கலை மிகப் பெரியது என்று கருதப்படுகிறது. இக்கோயில் வளாகத்தில் தேர் வடிவத்தில் கல்லில் அமைக்கப்பட்ட மண்டபம் கட்டிடக் கலைக்கு எதுக்காட்டாக உள்ளது.

வரலாறு
விஜயநகர பேரரசின் ஆட்சியாளர்களில் ஒருவரான இரண்டாம் தேவ ராயன் (பொ.ஊ. 1422–1446) ஆட்சிக் காலத்தில் விட்டலர் கோயில் கட்டப்பட்டது. கிருஷ்ண தேவராயர் ஆட்சியின் போது (பொ.ஊ. 1509–1529) இக்கோயிலின் பல பகுதிகள் விரிவாக்கப்பட்டு மேம்படுத்தப்பட்டன. தக்காணகச் சுல்தான்களால் ஹம்பி நகரம் அழிக்கப்பட்ட போது, விட்டலர் கோயிலும் சிதைக்கப்பட்டது.

மேற்கோள்கள்

வெளி இணைப்புகள்

பள்ளாரி மாவட்டம்
கர்நாடகாவில் உள்ள இந்துக் கோயில்கள்
பிரவீணா பாக்கியராஜ்

பிரவீண பாக்யராஜ் என்பவர் இந்திய திரைப்பட நடிகை ஆவார். இவர் தமிழ், தெலுங்கு, மலையாளம் மற்றும் கன்னட படங்களில் பணியாற்றினார். இயக்குநர் கே.பாக்யராஜை 1981 இல் திருமணம் செய்தார்.

மன்மத லீலை, மாந்தோப்புக்கிளியே, பசி, பில்லா மற்றும் பாமா ருக்மணி போன்ற பல படங்களில் பிரவீணா நடித்திருந்தார். மஞ்சள் காமாலை காரணமாக பிரவீணா செப்டம்பர் 5, 1983 அன்று இறந்தார்.

திரைப்பட வாழ்க்கை 
1976 ஆம் ஆண்டில் கே.பாலசந்தர் இயக்கிய மன்மத லீலை என்ற தமிழ்த் திரைப்படத்தில் கமல்ஹாசன் உடன் முக்கிய கதாபாத்திரத்தில் அறிமுகமானார். அதன்பிறகு, பிரவீணா பல துணை வேடங்கள் மற்றும் சிறு வேடங்களில் படங்களில் நடித்துள்ளார். மேலும் ஒரு சில திரைப்படங்களில் முக்கிய நடிகையாகவும் நடித்தார். இவர் ரஜினிகாந்துடன் பில்லா (1980) படத்தில் நடித்துள்ளார். பில்லா 26 ஜனவரி 1980 இல் வெளியிடப்பட்டது, மேலும் இது வணிகரீதியான வெற்றியாக மாறியது, இது 25 வாரங்களுக்கு மேலாக திரையரங்குகளில் இயங்கியது.

தனிப்பட்ட வாழ்க்கை 
தனது ஆரம்ப நாட்களில், பிரவீணா மற்றும் பாக்யராஜ் இருவருக்கும் திரைப்படங்கள் கிடைப்பதில் நிறைய சிக்கல்கள் இருந்தன. பிரவீனா திரைத்துறையில் நடிகையாக நுழைந்தார். இரண்டாவது கதாநாயகி மற்றும் முக்கிய துணை கதாபாத்திரங்களாக முன்னேற வாய்ப்பில்லாத தனது காதலன் பாக்யராஜுக்கு பிரவீணா உதவினார். பாக்யராஜுக்கு அவர் தமிழ் கற்பித்தபோது, அவர்களுக்கு இடையே காதல் இருந்தது. பின்னர், அவர்கள் இருவரும் 1981 இல் திருமணம் செய்து கொண்டனர்.

இறப்பு 
மஞ்சள் காமாலை காரணமாக பிரவீணா செப்டம்பர் 5, 1983 அன்று இறந்தார். அவர் இறக்கும் போது அவருக்கு 25 வயது. அவரது மரணத்திற்குப் பிறகு, பாக்யராஜ் நடிகை பூர்ணிமா ஜெயராமை மணந்தார்.

திரைப்படவியல்

குறிப்புகள்

வெளி இணைப்புகள் 
 

20 ஆம் நூற்றாண்டின் இந்திய நடிகைகள்
இந்தியத் திரைப்பட நடிகைகள்
1983 இறப்புகள்
இந்திய நடிகைகள்
தமிழ் நடிகைகள்
மஞ்சர் குந்து

மஞ்சர் குந்து நீர்வீழ்ச்சி (Manjhar Kund waterfalls)  இந்தியாவின் பீகார் மாநிலத்தில் அமைந்திருக்கும் ஒரு நீர்வீழ்ச்சியாகும். மஞ்சர் கே நீர்வீழ்ச்சி என்ற பெயராலும் இது அழைக்கப்படுகிறது. ரோத்தாசு மாவட்டத்திலுள்ள தெக்ரி கிராமத்திற்கும் மாவட்டத்தின் தலைநகரமான சாசாராமுக்கும் இடையில் இந்நீர்வீழ்ச்சி இடம்பெற்றுள்ளது. இந்தியாவின் மிகச்சிறந்த நீர்வீழ்ச்சிகளில் ஒன்றாக மஞ்சர் குந்து நீர்வீழ்ச்சி கருதப்படுகிறது. வரலாற்றுச் சிறப்பு மிக்க சில நினைவிடங்களும் நீர்வீழ்ச்சிக்கு அருகில் உள்ளன.

திருவிழா 
ரக்சா பந்தன் திருவிழாவின் போது மஞ்சர் குந்து நீர்வீழ்ச்சி பரபரப்பான சுற்றுலாத்தலமாக உயிர் பெறுகிறது. புனித திருவிழாவாக கருதப்படும் ரக்சா பந்தன் மிகுந்த ஆடம்பரமாகவும், அற்புதமாகவும் கொண்டாடப்படுகிறது.  சகோதரிகள் சகோதர்ர்களின் கை மணிக்கட்டில் ராக்கி கயிற்றை கட்டி மகிழ்வதற்கு இந்த இடம் மிகவும் புனிதமானது என்று அம்மக்களால் கருதப்படுகிறது. குடும்பத்தினரிடையே பாரம்பரிய  உறவுகளின் முக்கியத்துவம் குறித்த சிறப்புகளைப் பற்றி இத்திருவிழா பேசுகிறது.

போக்குவரத்து வசதி  
பீகாரின் தலைநகரான பாட்னாவுக்கு மிக அருகில் மஞ்சர் குந்து நீர்வீழ்ச்சி அமைந்துள்ளது. சாசாரம்மில் ஓர் இரயில் நிலையம் உள்ளது. என்.எச் 2  என்ற தேசிய பெருநெடுஞ்சாலை இந்த நகரத்தின் வழியாகச் செல்கிறது. தனியார் பேருந்துகள் மற்றும் அரசாங்கத்தால் இயக்கப்படும் பேருந்துகள் மஞ்சர் குந்து கிராமத்திற்குச் செல்கின்றன. சாசாராமிலிருந்து 100 கி.மீ. தொலைவில் வாரணாசியும் 148 கி.மீ. தொலைவில் பாட்னாவும் உள்ளன. அருகிலுள்ள விமான நிலையம் பாட்னாவில் உள்ளது.

கோடை காலத்தில் அதிக வெப்பமும் பருவகாலமும் என்பதால் மார்ச்சு மாதம் இங்கு செல்வதற்கான சிறந்த காலமாகும். நீர்வீழ்ச்சிக்கு அருகில் தங்கும் விடுதிகள் எதுவும் இல்லை, சாசாராம் மற்றும் பாட்னா நகரங்களில்தான் தங்க வேண்டும்.

மேற்கோள்கள் 

பீகார் அருவிகள்
சாய் ஆறு (குசராத்து)

சாய் ஆறு (Sai River-Gujarat) என்பது மேற்கு இந்தியாவில் குசராத்து மாநிலத்தில் ஓடும் ஓர் ஆறாகும். இது கச்சுமாவட்டம் ரெகா கிராமத்திற்கு அருகே உருவாகிறது. இந்த நதி வாந்த், கபாடிசர், கடோலி மற்றும் கோட்டாடி கிராமங்கள் வழியாகப் பாய்கிறது. இதன் வடிநிலம் அதிகபட்ச  நீளமும். 44 சதுர கி.மீ. நீர்ப்பிடிப்பு பகுதியினைக் கொண்டது.

மேற்கோள்கள் 

குசராத்தின் ஆறுகள்
சாய் ஆறு (ஆதி கங்கை)

சாய் ஆறு (சாய் சேது)(Sai River), ஆதி கங்கை என்றும் அழைக்கப்படுகிறது. சாய் ஆறு இந்திய மாநிலமான உத்தரப் பிரதேசத்தில் உள்ள கோமதி ஆற்றின் துணை ஆறாகும்.

நிலவியல் 
சாய் ஆறு ஹார்தோய் மாவட்டத்தில் உள்ள பார்சோய் என்ற கிராமத்தில் உள்ள மலை உச்சியில் பிஜ்வான் ஜீல் என்ற பரந்த குளத்தில் உருவாகிறது. இந்த ஆறு இலக்னோவினை உன்னாவோவிலிருந்து பிரிக்கிறது. இந்த ஆறு  தெற்கு நோக்கி ராபெர்லி பகுதிக்கு வருகிறது. பின்னர் மேற்கே பிரதாப்கர் மற்றும் ஜான்பூருக்கும்  கிழக்கு திருப்பி குளிசுசார்நாத்திற்கு செல்கிறது. அங்கிருந்து மற்றுமொரு சண்டிகா தம் பகுதிக்குச் செல்கிறது. உத்தரப்பிரதேசத்தின் பெரும்பாலான மாவட்டங்கள் சாய் ஆற்றின் கரையில் அமைந்துள்ளன. சனி தேவ் தாம் சாய் ஆற்றின் கரையில் அமைந்துள்ள பர்சாதிபூரில் அமைந்துள்ளது.

கலாச்சாரம் 
பக்தர்கள் சாய் ஆற்றில் குளித்துவிட்டு, பாபா குய்சர்நாத்தை வணங்குகிறார்கள். இது இந்து சமயத்தின் மிகவும் புனிதமான நதிகளில் ஒன்றாகும். இது புராணங்களிலும் கோஸ்வாமி துளசிதாசரின் ராமசரிதமனாஸிலும் குறிப்பிடப்பட்டுள்ளது. இதன் மத முக்கியத்துவத்துடன், இந்த நதி இதன் கரையில் வசிக்கும் இலட்சக்கணக்கான இந்தியர்களின் உயிர்நாடியாகும். இவர்கள் தங்களின் அன்றாட பயன்பாடுகளுக்காக இந்த ஆற்றினைச் சார்ந்துள்ளனர்.

மேற்கோள்கள் 

உத்தரப் பிரதேச ஆறுகள்
யூகின் ரூட்டகரமா

யூகின் ரூட்டகரமா (Eugène Rutagarama) ருவாண்டாவைச் சேர்ந்த ஒரு சுற்றுச்சூழல் ஆர்வலராவார்.

ருவாண்டாவின் போர் மற்றும் படுகொலைகளால் அச்சுறுத்தப்பட்ட உலகின் கடைசி 650  மலை கொரில்லாக்களில் 355 கொரில்லாக்களைக் காப்பாற்ற வாழ்நாள் முழுவதும் யூகின் ரூட்டகரமா தனது உயிரைப் பணயம் வைத்து போராடினார். தேசிய பூங்காக்கள் அமைப்பை மீண்டும் கட்டியெழுப்புவது மற்றும் கொரில்லாக்களின் வாழ்விடத்தை பாதுகாப்பது போன்ற செயல்பாடுகளில் யூகின் முக்கிய பங்கு வகித்தார். இம்முயற்சிகளுக்காக  இவருக்கு கோல்ட்மேன் சுற்றுச்சூழல் பரிசு  2001 ஆம் ஆண்டு வழங்கப்பட்டது.

2001 ஆம் ஆண்டு முதல் ரூட்டகர்மா மலை கொரில்லாப் பாதுகாப்புப் பணிகளில் தொடர்ந்து ஈடுபட்டு வருகிறார். மலை கொரில்லாக்களின் வாழ்விடமான விருங்கா மலையை உள்ளடக்கிய  மத்திய ஆல்பர்டைன் பகுதியை பாதுகாப்பதற்கான சர்வதேச ஒத்துழைப்பு முயற்சிகளில் ரூட்டகரமா முக்கிய பங்கு வகிக்கிறார்.

மேற்கோள்கள் 

கோல்டுமேன் சுற்றுச்சூழல் விருது பெற்றவர்கள்
வாழும் நபர்கள்
ருவாண்டா மக்கள்
கர்னாவதி பல்கலைக்கழகம்

கர்னாவதி பல்கலைக்கழகம் (Karnavati University) இந்தியாவின் குசராத்து மாநிலம் காந்திநகருக்கு அருகிலுள்ள உவர்சாத்து என்ற கிராமத்தில் இருக்கும் ஒரு தனியார் பல்கலைக்கழகம்  ஆகும். 2017 ஆம் ஆண்டின் குசராத்து தனியார்  பல்கலைக்கழகங்கள் திருத்தச் சட்டம்   மூலம் கர்னாவதி மருத்துவ மற்றும் கல்வி அறக்கட்டளையால் இந்த பல்கலைக்கழகம் நிறுவப்பட்டது. சுவர்னிம் சிடார்ட்டப் மற்றும் புதுமைப் பல்கலைக்கழகம், பிபி சவானி பல்கலைக்கழகம் மற்றும் இந்திரசில் பல்கலைக்கழகம் போன்ற கல்வி நிறுவனங்களையும் இந்த அறக்கட்டளை நிறுவியுள்ளது.

கல்வி 
பல்கலைக்கழகம் அதன் ஆறு தொகுதி கல்லூரிகளின் மூலம் மேலாண்மை, வடிவமைப்பு, சட்டம், தாராளவாத கலைகள், வர்த்தகம், ஊடக ஆய்வுகள் மற்றும் பல் மருத்துவத்தில் இளநிலை மற்றும் முதுநிலை பட்டங்களை வழங்கும் படிப்புகளை அளிக்கிறது:

 கர்னாவதி பல்மருத்துவப் பள்ளி.
 ஒருங்கிணைந்த உலக வடிவமைப்பு நிறுவனம்
 ஒருங்கிணைந்த உலக சட்டப் பள்ளி. 
 ஒருங்கிணைந்த உலக வணிகப் பள்ளி.
 ஒருங்கிணைந்த உலக கணக்கீட்டு நுண்ணறிவுப் பள்ளி.
 ஒருங்கிணைந்த தாராளவாத கலைகள் மற்றும் மக்கள் தொடர்பியல் பள்ளி.

இணைப்புகள் 
கர்னாவதி பல்கலைக்கழகம் பல்கலைக்கழக மானிய ஆணையத்தால் அங்கீகரிக்கப்பட்டுள்ளது. இப்பல்கலைக்கழகம் பொதுநலவாயப் பல்கலைக்கழகங்கள் சங்கத்தில் உறுப்பினராகவும் உள்ளது.

மேற்கோள்கள்

புற இணைப்புகள் 
 

குஜராத் பல்கலைக்கழகங்கள்
மனசொரு மயில்

மனசொரு மயில் என்பது 1977 ஆம் ஆண்டு வெளிவந்த இந்திய மலையாள படம் ஆகும். இத்திரைப்படத்தினை பி. சந்திரகுமார் இயக்கினார். இத்திரைப்படத்தினை ரேகா சினி ஆர்ட்ஸ் நிறுவனம் தயாரித்திருந்தனர். இப்படத்தில் வின்சென்ட், ஜெயபாரதி, பட்டோம் சதன், சங்கரடி மற்றும் ராகவன், ஜெயன் ஆகியோர் முக்கிய வேடங்களில் நடித்திருந்தனர். இப்படத்திற்கு ஏ.டி உம்மர் இசையமைத்தார்.

நடிகர்கள் 

 ஜெயபாரதி
 ஜெயன்
 பட்டோம் சதான்
 சங்கரடி
 ராகவன்
 பிரவீனா
 குதிரிவத்தம் பப்பு
 வின்சென்ட்

ஒலிப்பதிவு 
இத்திரைப்படத்திற்கு ஏ. டி. உம்மர் இசையமைத்துள்ளார். பாடல்களை டாக்டர் பாலகிருஷ்ணன் மற்றும் சத்யன் அந்திக்காடு ஆகியோர் எழுதியுள்ளனர்.

குறிப்புகள்

வெளி இணைப்புகள் 
 

1977 மலையாளத் திரைப்படங்கள்
இந்திய மலையாளத் திரைப்படங்கள்
ஜமுனியா ஆறு

ஜமுனியா ஆறு (Jamunia River) என்பது தாமோதர் நதியின் துணை நதியாகும். இது இந்திய மாநிலமான சார்க்கண்டில் உள்ள ஹசாரிபாக், கிசீடீடிஹ், போகாரோ மற்றும் தன்பாத் மாவட்டங்கள் வழியாகப் பாய்கிறது.

ஆற்றோட்டம் 
ஜமுனியா ஆறு பிசுங்கருக்கு அருகிலுள்ள ஹசாரிபாக் மேட்டுநிலத்தில் உருவாகிறது. இது அருகில் செல்லும் பெரும் தலைநெடுஞ்சாலைக்கு  அருகில் பாகோதார், தும்ரியினை கடந்தபின் தெற்குத் நோக்கி திரும்பி தான்பாத் மற்றும் பொகாரோ மாவட்டங்களில் எல்லைப் பகுதியாகப் பாய்ந்து தாமோதர் ஆற்றில் இணைகிறது.

மேற்கோள்கள் 

 
ஜார்க்கண்டின் ஆறுகள்
Coordinates on Wikidata
சுருதி சௌத்ரி

சுருதி சௌத்ரி (Shruti Choudhry) (பிறப்பு 3 அக்டோபர் 1975) என்பவர் இந்திய தேசிய காங்கிரசு கட்சியினைச் சார்ந்த இந்திய அரசியல்வாதி ஆவார்.

ஆரம்பகால வாழ்க்கை 
சுருதி சௌத்ரி 3 அக்டோபர் 1975 அன்று புதுதில்லியில் பிறந்தார். இவரது பெற்றோர் செளத்ரி சுரேந்தர் சிங், கிரண் செளவுத்ரி ஆகிய இருவரும் அரியானா மாநில அரசாங்கத்தில் அமைச்சர்களாக பணியாற்றினர். இவரது தந்தைவழி தாத்தா பன்சிலால் அரியானாவின் முன்னாள் முதலமைச்சராக இருந்தார். மேலும் இவரது குடும்பம் அரியானாவின் முக்கிய  அரசியல் குடும்பங்களில் ஒன்றாகும்.

சௌத்ரியின் ஆரம்பக் கல்வி கான்வென்ட் ஆஃப் ஜீசஸ் & மேரி பள்ளியிலும், தில்லி ஆர் கே புரம் பொது பள்ளியிலும் இருந்தது. இதன் பிறகு இவர் இங்கிலாந்தில் உள்ள ஆக்சுபோர்டில் படித்தார். இவர் தில்லி பல்கலைக்கழகத்தில் இளங்கலை பட்டம் பெற்ற பின்னர், ஆக்ராவிலுள்ள பி. ஆர். அம்பேத்கர் பல்கலைக்கழகத்தில் சட்டம் படித்தார். மார்ச் 7, 2003 அன்று, அருணாப் செளத்ரி என்ற  வழக்கறிஞரைத் திருமணம் செய்து கொண்டார்.

அரசியல் 
முதலில் ஒரு வழக்கறிஞராகப் பயிற்சி பெற்ற சௌத்ரி 2005இல் தனது தந்தை இறந்ததையடுத்து அரசியலுக்கு திரும்பினார். 2009 ஆம் ஆண்டு இந்திய பொதுத் தேர்தலில் பிவானி-மகேந்திரகர் மக்களவைத் தொகுதியில் போட்டியிட இந்திய தேசிய காங்கிரசு கட்சியால் இவர் தேர்ந்தெடுக்கப்பட்டார். முக்கியமாக இப்பகுதியில் இவரது குடும்பத்தினருக்கு இருந்த நல்லெண்ணத்தின் விளைவாக, தனது போட்டி வேட்பாளரான இந்திய தேசிய லோக் தளம் கட்சியின் அஜய் சிங் சௌதாலாவை 55,097 வாக்குகள் வித்தியாசத்தில் தோற்கடித்தார். இவரது தாத்தா முன்பு இந்தத் தொகுதியில் மூன்று முறையும் இவருடைய தந்தை இரண்டு முறையும்  வெற்றிப் பெற்றிருந்தனர். 2009 முதல் பெண்கள் விவசாயம் மற்றும் அதிகாரமளித்தல் தொடர்பான மக்களவை குழுக்களின் உறுப்பினராக சௌத்ரி பணியாற்றினார். ஆனால் 2014ல் நடந்த தேர்தலில் இவரால் வெற்றி பெற முடியவில்லை.

மேற்கோள்கள்

வெளி இணைப்புகள் 
Lok Sabha biographical data

15வது மக்களவை உறுப்பினர்கள்
1975 பிறப்புகள்
வாழும் நபர்கள்
அரியானா இந்திய தேசிய காங்கிரசு அரசியல்வாதிகள்
21-ஆம் நூற்றாண்டு இந்திய அரசியல்வாதிகள்
அரியான அரசியலில் பெண்கள்
முத்து கிருஷ்ண மணி

Articles with hCards
முத்து கிருஷ்ண மணி (Muthu Krishna Mani) என்பவர் இந்திய சிறுநீரகவியலின் முன்னோடி மற்றும் சிறுநீரகவியல் நிபுணர் ஆவார். இவர் சென்னை அப்போலோ மருத்துவமனை சிறுநீரகவியல் துறையின் முன்னாள் மேனாள் தலைவர் ஆவார். பீகாரைச் சார்ந்த இந்தியச் சுதந்திரப்போராட்ட வீரர் ஜெயபிரகாஷ் நாராயணன் சிறுநீரக கோளாறால் பாதிக்கப்பட்டபோது சிகிச்சையளித்து மிகவும் பிரபலமானவர். இவருக்கு இந்திய அரசு 1991ஆம் ஆண்டு நாட்டின் மூன்றாவது மிக உயர்ந்த குடிமகன்களுக்கான விருதான பத்ம பூசண் விருதினை வழங்கியது. இவர் தன்வந்தரி விருது (2011) மற்றும் ரவீந்திரநாத் தாகூர் விருதையும் பெற்றுள்ளார். இவர் 125க்கும் மேற்பட்ட மருத்துவ ஆய்வுக் கட்டுரைகளை வெளியிட்டுள்ளார். இந்திய சிறுநீரகவியலாளர் சமூக (தெற்கு அத்தியாயம் - ஐ.எஸ்.என்.எஸ்.சி) 2018 டாக்டர் பத்ரோஸ் மத்தாய் நினைவு சொற்பொழிவு இவரின் குறிப்பிடத்தக்கச் சொற்பொழிவாகும்.

மேற்கோள்கள்

நூலியல்

வெளி இணைப்புகள் 
 

தமிழ்நாட்டினர்
பத்ம பூசண் விருது பெற்ற தமிழர்கள்
பத்ம பூசண் விருது பெற்றவர்கள்
ஹுண்ட்ரு அருவி

ஹுண்ட்ரு அருவி (Hundru Falls), இந்தியாவின் சார்க்கண்டு மாநிலத்தில் ராஞ்சி மாவட்டத்தில் அமைந்துள்ள அருவியாகும். இது இந்தியாவின் 34 வது மிக உயர்ந்த அருவியாகும். இது இப்பகுதியில் மிகவும் பிரபலமான சுற்றுலாத்தலங்களில் ஒன்றாகும்.

அமைவிடம் 
சுவர்ணரேகா ஆற்றின் வழித்தடத்தில், 98 மீட்டர்(322 அடி) உயரத்தில் இருந்து விழும் ஹுண்ட்ரு அருவி, மாநிலத்தின் மிக உயரமான அருவியாக உள்ளது. நீர் விழும் உயரத்தின் கண்கவர் காட்சி, பார்க்க மதிப்பானது என்று சொல்லப்படுகிறது. தொடர்ந்து விழும் நீரின் வீழ்ச்சியால் பாறைகள் அரிப்பேற்பட்டு வெவ்வேறு விதமாக காணப்படுவது, இந்த இடத்திற்கு மேலும் அழகூட்டுகிறது.

ராஞ்சியின் உயரமான நிலற்பரப்பில் அமைந்த்துள்ள ஹுண்ட்ரு அருவி, இந்தப்பகுதியில் விழும் செங்குத்தான அருவிகளில் ஒன்றாகும். மழைக்காலத்தில் இது ஒரு வல்லமைமிக்க இடமாக இருக்கும், ஆனால் வறண்ட காலங்களில் இது ஒரு அற்புதமான சுற்றுலாத்தலமாக மாறும்.  ஹுண்ட்ரு அருவியின் அடிவாரத்தில் ஒரு குளம் உள்ளது, இது குளிக்கும் இடமாக இருக்கிறது.

ஆற்றின் புத்துணர்வான வேக ஓட்டத்தினால் ஏற்படும் சரிவான இடைவெளிக்கு(Knick Point), ஹுண்ட்ரு அருவி ஒரு சிறந்த உதாரணமாகும். ஆற்றின் கொந்தளிப்பான புத்துணர்வான ஓட்டத்தினால் மண்ணரிப்பு ஏற்பட்டு, ஆற்றின் நீண்ட நெடிய சமதள ஓட்டத்தில் சரிவான இடைவெளி(Knick Point) ஏற்படுகிறது. இந்த சரிவான இடைவெளி நீரை செங்குத்தாக விழ வைக்கிறது, இதனால் அருவி உருவாகிறது.

போக்குவரத்து 
பிரதான சாலையான புருலியா சாலையில் இருந்து சுமார் 21 கிலோமீட்டர் (13 மைல்) பயணம் செய்ய வேண்டும்.
 
ராஞ்சியில் இருந்து குறுக்குவழி மற்றும் எளிய நான்கு வழிச்சாலையைப் பயன்படுத்தி ஓர்மன்ஜி மற்றும் சிக்கிதிரி வழியாக ஹுண்ட்ருவை அடையலாம். இந்த சாலையில் இருந்து 39 கிலோமீட்டர் (24 மைல்) தூரத்தில் உள்ளது, இது சாதாரண சாலையை விட 6 கிலோமீட்டர் (3.7 மைல்) குறைவானதாகும்.

அருவியின் கீழே அமைந்துள்ள சுவர்ணரேகா நீர்மின்சக்தி நிலையமும் சுற்றுலாப் பயணிகள் பார்ப்பதற்கு சிறந்த இடமாகும்.

இதையும் காண்க 
இந்திய அருவிகளின் பட்டியல்

மேற்கோள்கள் 

ராஞ்சி மாவட்டம்
ஜார்க்கண்டின் அருவிகள்
இந்தியாவின் பீடபூமிகள்
ரேகா சர்மா

ரேகா சர்மா (Rekha Sharma என்பவர் இந்தியாவில் தேசிய மகளிர் ஆணையத்தின் தற்போதைய தலைவராக உள்ளார்.

கல்வி 
சர்மா (பி. 1964) உத்தராகண்டம் மாநிலத்தின் உள்ள தேராதூன் டி.ஏ.வி கல்லூரியில் அரசியல் அறிவியல், வரலாறு மற்றும் ஆங்கில இலக்கியத்தில் பட்டம் பெற்றார். சந்தைப்படுத்தல் மற்றும் விளம்பரத்தில் பட்டயப் படிப்பும் முடித்துள்ளார்.

அரசியல் 
இவர் ஆகஸ்ட் 2015இல் தேசிய மகளிர் ஆணையத்தில் தலைவராக நியமிக்கப்படுவதற்கு முன்பு, அரியானாவில் பாஜக மாவட்டச் செயலாளராகவும், ஊடக பொறுப்பாளராகவும் இருந்தார்.  மேலும் அரியான அரசாங்கத்தில் மாவட்ட நுகர்வோர் மற்றும் நிவாரண மன்றத்தின் உறுப்பினராக இருந்தார்.

மகளிர் ஆணைய தலைவியாக 
மகளிர் ஆணையத்தின் தலைவராக, சர்மா பெண்கள் மற்றும் பாஜக கட்சியின் உரிமைகளுக்குக் குரல் கொடுக்கும் ஆதரவாளராக இருந்து வருகிறார். இவர் தேவாலயங்களில் பாவமன்னிப்பு கேட்கும் பெண்களைத் துஷ்பிரயோகம் செய்தல் மற்றும் அச்சுறுத்தல் போன்ற குற்றச்சாட்டுகளுக்காகத் தேவாலயங்களில் ஒப்புதல் வாக்குமூலத்தை ரத்து செய்யுமாறு கூறியதால் சர்ச்சைக்குரியவரானார். கேரள மாநில இந்தியப் பொதுவுடைமைக் கட்சியின் சட்டமன்ற உறுப்பினர் மீது பாலியல் துஷ்பிரயோகம் தொடர்பான வழக்கை பதிவுச் செய்யக் காரணமாக இருந்தார். ஆனால் கேரள அரசு இது கட்சி தொடர்பான விடயம் என்பதால் கேரள மாநில மகளிர் ஆணையம் நடவடிக்கை எடுக்க முடியாது என்று கூறியது. பாலியல் துன்புறுத்தல் தொடர்பான புகார்களைத் தேசிய மகளிர் ஆணையம் பதிவுசெய்ய வலியுறுத்தியது.

தேசிய மகளிர் ஆணையத் தலைவராகவும் உள்ள இவர் மனநல நிறுவனங்கள் மற்றும் [சிறைச்சாலை|சிறைச்சாலைகளைப்]] பார்வையிட்டு ஆய்வு செய்துள்ளார். பெண்கள் கைதிகளின் நிலைமைகளை மேம்படுத்த வேண்டும் என்று வாதிட்டார். பெண்களின் உரிமைகள் மற்றும் சுதந்திரம் பறிக்கப்பட்டதாகக் கூறப்படும் புகார்களை இவர் விசாரிக்கிறார். வெளிநாடுகளில் வசிக்கும் கணவர்களால் கைவிடப்பட்ட இந்தியப் பெண்கள், குழந்தைக் காவல் தொடர்பான பிரச்சினைகள் மற்றும் மூடப்பட்ட தேயிலைத் தோட்டங்களில் உள்ள பெண்கள் தொழிலாளர்கள் குறித்து கவலை தெரிவித்து அவர்கள் வாழ்வு ஏற்றப் பெறத் திட்டங்களை வகுத்துவருகிறார். அரசியலில் நுழையப் பெண்களை ஊக்கப்படுத்தும் இவர், முன்மொழியப்பட்ட ஒதுக்கீடு முறை குறித்து கவலையினை வெளிப்படுத்தியுள்ளார்.

சர்மா நாடு முழுவதும் மகளிர் மக்கள் சன்வைஸ்/பொது விசாரணைகளுக்குத் தலைமை தாங்கினார். பல புகார்களைக் கேட்டறிந்து காவல்துறை நடவடிக்கை எடுக்க உத்தரவிட்டுள்ளார். காவல்துறையினருக்கான பயிற்சி மற்றும் உணர்திறன் திட்டங்களைச் சர்மா ஆதரிக்கிறார். மேலும் காவலருக்கு எதிரான புகார்களையும் விசாரிக்கிறார். தேசிய மகளிர் ஆணைய விசாரணையில் கலந்து கொள்ளாத காவல்துறையினருக்கு அபராதம் விதிக்கும் அதிகாரங்களையும் இவர் அரசிடம் கோரியுள்ளார். இராணுவ அதிகாரியை மணந்த இவர், இராணுவ வீரர்களின் துணைவர்கள் மற்றும் இராணுவ அதிகாரிகளின் குழந்தைகளுக்கான குடும்ப நலத் திட்டங்களை ஊக்குவித்துள்ளார்.

மேற்கோள்கள் 

 
வாழும் நபர்கள்
இந்திய மனித உரிமைச் செயற்பாட்டாளர்கள்‎
பெண்கள் உரிமைகள் செயற்பாட்டாளர்கள்
சந்திரகேதுகர்

சந்திரகேதுகர் அல்லது சந்திரகேது கோட்டை (Chandraketugarh) இந்தியாவின் மேற்கு வங்க மாநிலத்தின் வடக்கு 24 பர்கானா மாவட்டத்தில் வித்தியாதாரி ஆற்றின் அருகே அமைந்துள்ளது. இது கொல்கத்தா நகரத்திற்கு வடகிழக்கே 35 கிலோ மீட்டர் தொலைவில் உள்ளது. கிபி 12-ஆம் நூற்றாண்டு முன்னர் வரை கோட்டையுடன் கூடிய நகரமாக இருந்த சந்திரகேதுகர், 12-ஆம் நூற்றாண்டிற்குப் பின்னர்  சிதிலமடைந்து குன்று போல் காணப்படுகிறது.

சந்திரகேதுகர் தொல்லியல கள்த்தில்  1957 முதல் 1968-ஆம் ஆண்டுகள் வரை பல முறை அகழாய்வுப் பணிகள் மேற்கொள்ளப்பட்டது.

சந்திரகேது கோட்டை இந்தியாவின் தேசிய முக்கியத்துவம் வாய்ந்த நினைவுச்சினனங்களில் ஒன்றாக திகழ்கிறது. சந்திரகேது கோட்டையை இந்தியத் தொல்லியல் ஆய்வகம் பராமரிக்கிறது. .

வரலாறு
கிமு மூன்றாம் நூற்றாண்டில் வங்காளத்தை ஆண்ட கங்காரிதாய் இராச்சியத்தின் ஒரு பகுதியாக சந்திரகேதுகர் விளங்கியது. சந்திரகேதுகர் கோட்டை மௌரியப் பேரரசு, சுங்கர், குப்தப் பேரரசு, பாலப் பேரரசு மற்றும் சென் பேரரசு காலம வரை தொடர்ந்து விளங்கியது.  சந்திரகேது கோட்டையுடன் கூடிய நகரம் முக்கிய வணிக மையமாக விளங்கியது. சந்திரகேதுகர் தொல்லியல் களத்தில் கரோஷ்டி மற்றும் பிராமி எழுத்துகள் கொண்ட பானை ஓடுகள் கிடைத்துள்ளது.

சந்திரகர் தொல்லியல் களத்தின் கண்டுபிடிப்புகள்
 

சந்திரகேதுகர் தொல்லியல் களத்தில் கிடைத்த பிராமி எழுத்தில் பொறிக்கப்பட்ட செப்புப் பட்டயத்தில், இராமேசுவரத்திலிருந்து இலங்கைத் தீவானது 50 யோசனை தொலைவில் உள்ளது எனக்குறிப்பிட்டுள்ளது. வங்காளத்தை ஆண்ட விஜயசிங்கனின் முத்திரைகளில், தாமிரபரணியை ஆண்ட சிங்கள மன்னரின் இளவரசி குவேனியை விஜயசிங்கன் மணந்தார் எனக்குறிப்பிட்டுள்ளது.

கிமு 400 - கிமு 100 முற்பட்ட வடக்கின் மெருகூட்டப்பட்ட கருப்பு மட்பாண்டப் பண்பாடு காலம் முதல் குசானப் பேரரசு வரையான காலத்திய தொல்பொருட்கள் சந்திரகேதுகர் தொல்லியல் களத்தில் கண்டுக்கப்பட்டுள்ளது. பல வெள்ளி மற்றும் தங்க நாணகள் மற்றும் சந்திரகுப்த-குமாரதேவியின் தங்க நாணயங்கள் இத்தொல்லியல் களத்தில் கண்டுபிடிக்கப்பட்டுள்ளது.

மேற்கோள்கள்

 Chandraketugarh : A Treasure House of Bengal Terracottas - Enamul Haque. Dhaka, The International Centre for Study of Bengal Art, 2001, 416 p., 678 illustrations including 400 in colour, figures, plates, maps, . 
 Chandraketugarh : A Lost Civilization - Gourishankar De and Shubhradip De. Kolkata, Sagnik Books, 2004, 109 p., 34 photos,

வெளி இணைப்புகள்

 Banglapedia article
 Website concerning Chandraketugarh
 Photos 
 Interview with Prof. Joachim K. Bautze 
 Timeline of excavation with photos 
 collection of relics 
 Chandraketugarh
 A plaque of Chandraketugarh
 A travel article on Chandraketugarh by Rangan Datta
 A Travel Article on Archeological Sites near Calcutta by Rangan Datta
 Rangan Datta's Home Page

இந்தியக் கல்வெட்டுகள்
வடக்கு 24 பர்கனா மாவட்டம்
இந்தியத் தொல்லியற்களங்கள்
பண்டைய இந்திய நகரங்கள்
மேற்கு வங்காளம்
அலெக்சாண்டர் பரம்பிதாரா

அலெக்சாண்டர் பரம்பிதாரா (Alexander Parambithara)13 டிசம்பர் 1961 முதல் 1964 செப்டம்பர் 10 வரை கேரள சட்டமன்றத்தின் சபாநாயகராக இருந்தார்.

இவர் 1900 ஆம் ஆண்டு பிப்ரவரி மாதத்தில் பிறந்தார். மகாராஜா கல்லூரி, எர்ணாகுளம், செயின்ட் ஜோசப் கல்லூரி, திருச்சிராப்பள்ளி | செயின்ட்.  திருச்சிராப்பள்ளி ஜோசப்ஸ் கல்லூரி மற்றும் திருவனந்தபுரத்தின் சட்டக் கல்லூரி. சைதாபேட்டை ஆசிரியர் கல்லூரியில் பயிற்சி வகுப்பை வெற்றிகரமாக முடித்த பின்னர், கும்பலாங்கி செயின்ட் பீட்டர்ஸ் உயர்நிலைப்பள்ளியின் தலைமை ஆசிரியராக பரம்பிதாரா தனது வாழ்க்கையைத் தொடங்கினார்.
பின்னர் இவர் அரசியலில் காலடி எடுத்து வைத்தார். இவர் 10-06-1989 அன்று இறந்தார்.

அரசியல் வாழ்க்கை 
அலெக்சாண்டர் பரம்பிதாரா கொச்சி சட்டமன்றத்தில் தேர்ந்தெடுக்கப்பட்டதன் மூலம் அரசியலில் நுழைந்தார்.  இவர் 1935-38 மற்றும் 1948-49 வரை இரண்டு பதவிகளுக்கு தேர்ந்தெடுக்கப்பட்டார். பின்னர்  இவர் 1949-56 வரை திருவாங்கூர் கொச்சின் சட்டமன்றத்தில் உறுப்பினரானார்.  1947-1957 வரை இவர் எர்ணாகுளம் நகராட்சி மன்ற உறுப்பினராகவும் இருந்தார். 1947-51 வரை நகராட்சி மன்றத்தின் தலைவராக இருந்தார். கேரள மாநிலம் அமைக்கப்பட்ட பின்னர், இவர் பல்லூருத்தி சட்டமன்றத் தொகுதியிலிருந்து கேரள சட்டசபைக்கு தேர்ந்தெடுக்கப்பட்டார்.  1957 கேரள சட்டமன்றத் தேர்தல் | முதல் கேரள சட்டமன்றம் (1957–59) மற்றும் 1960 கேரள சட்டமன்றத் தேர்தல் | இரண்டாவது கேரள சட்டமன்றம் (1960-64) ஆகிய இரண்டிலும் இவர் பல்லூருத்தி சட்டமன்றத்தை பிரதிநிதித்துவப்படுத்தினார்  தொகுதி.. 
கேரள சட்டசபையில் இவரது இரண்டாவது பதவிக்காலத்தில் இவர் வீட்டின் பேச்சாளராக நியமிக்கப்பட்டார். நான்காவது கேரள சட்டமன்றத் தேர்தலில் (1965-67) இவர் மீண்டும் தேர்ந்தெடுக்கப்பட்டார், ஆனால் இப்போது எர்ணாகுளம் சட்டமன்றத் தொகுதியிலிருந்து. இந்த பதவிக்காலத்தில், இவர் முறையே உத்தரவாதக் குழு (1967-68) மற்றும் நூலக ஆலோசனைக் குழு (1969-70) ஆகியவற்றின் தலைவராக பங்களிப்பு செய்தார்.
 இவர் 1975 இல் இந்திரா காந்தியால் அவசரகாலத்தை சமத்துவதை வெளிப்படையாக எதிர்த்து போட்டியிட்டார் மற்றும் கம்யூனிஸ்ட் தலைவருடன் கைகோர்த்தார் ஏ.கே.கோபாலன் இந்த நேரத்தில் கிளர்ச்சி அரசியலுக்காக. இந்த காலகட்டத்தில் இவர் கைது செய்யப்பட்டார்.
 காங்கிரசில் இந்திரா காந்தியின் அரசியலை எதிர்த்த இவர், சிண்டிகேட்டில் சேர்ந்து, காங்கிரஸ் வேட்பாளர் ஹென்றி ஆஸ்டின் (இந்திய அரசியல்வாதி) | ஹென்றி ஆஸ்டின் மற்றும் சிபிஐ (எம்) வேட்பாளர் வி விஸ்வநாதன் மேனன் ஆகியோருக்கு எதிராக நாடாளுமன்றத் தேர்தலில் போட்டியிட்டார். ஹென்றி ஆஸ்டின் 50.23% வாக்குகளைப் பெற்றதால் இந்த முயற்சி தோல்வியடைந்தது.

இவரது நினைவாக, அலெக்சாண்டர் பரம்பிதாரா பாலம் நியமிக்கப்பட்டது, இது தேவரா-வில்லிங்டன் தீவு சாலையை தோப்பும்படியில் உள்ள போட் பாலத்துடன் இணைக்கிறது.

குறிப்புகள் 

கேரளாவைச் சேர்ந்த இந்திய தேசிய காங்கிரஸ் அரசியல்வாதிகள்
எலியாசு தியாசு பெனா

எலியாசு தியாசு பெனா (Elías Díaz Peña) பராகுவே நாட்டைச் சேர்ந்த ஒரு சுற்றுச்சூழல் ஆர்வலராவார். பரானே நதி மற்றும் பராகுவே நதியின் சுற்றுச்சூழல் அமைப்புகளைப் பாதுகாப்பதற்கான முயற்சிகளுக்காக ஆசுகார் ரிவாசுடன் இணைந்து கூட்டாக  2000 ஆம் ஆண்டில் இவருக்கு கோல்ட்மேன் சுற்றுச்சூழல் பரிசு வழங்கப்பட்டது.

இரண்டு ஏற்றுமதி உந்துதல் பொருளாதார மேம்பாட்டுத் திட்டங்கள் காரணமாக பத்தாண்டுகளுக்கும் மேலாக தென் தென் அமெரிக்காவின் ரியோ டி லா பிளாட்டா ஆற்றுப் பள்ளத்தாக்கின் இரண்டு முக்கிய நீர்வழிகளான பரானே மற்றும் பராகுவே நதிகளின் நீர்வழிகள் மோசமான மாசுபாடுகளுக்கு உட்படும் அச்சுறுத்தலில் இருந்தன.  

இந்த நீர்வழிகள் மற்றும் அவற்றைச் சுற்றியுள்ள சுற்றுச்சூழல் அமைப்புகளின் ஆரோக்கியத்தால் வாழ்ந்து வந்த மக்கள் மற்றும் விலங்குகளுக்கு ஆதரவாக ஆசுகார் ரிவாசு மற்றும் எலியாசு தியாசு பெனா ஆகியோர் தங்கள் அமைப்பான சோப்ரெவிவென்சியாவை 1986 ஆம் ஆண்டில் தொடங்கி பாதுகாக்கும் முயற்சிகளை மேற்கொண்டனர்.

சுற்றுச்சூழல் பாதுகாப்பு மூலம் ஏழை, பழங்குடி மற்றும் ஓரங்கட்டப்பட்ட நகர்ப்புற பராகுவேயர்களுக்கு வாழ்க்கைத் தரத்தை மீட்டெடுக்க சோப்ரிவிவென்சியா அமைப்பு இறங்கியது.

மேற்கோள்கள் 

கோல்டுமேன் சுற்றுச்சூழல் விருது பெற்றவர்கள்
வாழும் நபர்கள்
பராகுவே மக்கள்
சுவாதி தீட்சித்

சுவதி தீட்சித் (Swathi Deekshith) என்பவர் ஒரு இந்திய நடிகை ஆவார். இவர் முதன்மையாக  தெலுங்கு, தமிழ் படங்களில்  பணியாற்றுகிறார். டோர் நாம் (2012), லேடீஸ் &amp; ஜென்டில்மேன் (2015), சிம்பா (2017) போன்ற படங்களில் நடித்தார். 2020 ஆம் ஆண்டில், தெலுங்கு உண்மைநிலை தொலைக்காட்சி நிகழ்ச்சியான <i id="mwGA">பிக் பாஸ் 4 இல்</i> வைல்ட் கார்டு போட்டியாளராக நுழைந்தார்,  28 ஆம் நாள் வெளியேற்றப்பட்டார்.

தொழில் 
தீட்சித் 2009 ஆம் ஆண்டில் அந்தமைன பாமலு என்ற தெலுங்கு தொலைக்காட்சி நிகழ்ச்சியின் மூலம் பொழுதுபோக்கு துறையில் தனது தொழில் வாழ்க்கையைத் தொடங்கினார், அந்த தொலைக்காட்சி சிகழ்ச்சியில் இவர் பட்டத்தை வென்றார். இந்த வெற்றி இவர் விளம்பரப் படங்களில் தோன்றவும், இரண்டு படங்களில் குழந்தை நட்சத்திரமாகக தோன்றவும் வழிவகுத்தது. இவரது முதல் பெரிய நடிப்பு வாய்ப்பானது  வங்கத் திரைப்படமான டோர் நாம் (2012). அடுத்து தெலுங்கு நாடகத் திரைப்படமான பிரேக் அப் (2012) இல் நடித்தார்.

2014 ஆம் ஆண்டில், ராம் கோபால் வர்மாவின் தெலுங்கு திகில் படமான தியத்தில் நடித்தார். அது  தீட்சித்துக்கு  ஒரு திருப்புமுனையை அளித்தது. அப்படத்தின் ஒளிப்பதிவாளர் சதீஷ் முத்யாலா பிரேக் அப் படத்தில் முன்னோட்டத்தை வர்மாவுக்கு காட்டி வாய்ப்பை பெற்றுத் தந்தார். படத்தின் படப்பிடிப்பு ஏறக்குறைய  முடிந்த போதிலும், படத்தின் பணிகள் நிறுத்தப்பட்டு வெளியிடப்படாமல் உள்ளது. இந்த காலகட்டத்தில், இவர்  ஜம்ப் ஜிலானி (2014) படத்தில், அல்லாரி நரேசின் ஜோடியாக ஒரு கிராமத்து பெண்ணாகவும்,  லேடீஸ் அண்ட் ஜென்டில்மேன் (2015) என இரண்டு தெலுங்கு படங்களில் நடித்தார்.

2017 ஆம் ஆண்டில், தீட்சித் மூன்று படங்களில் தோன்றினார், அந்த ஆண்டில் இவரது முதல் வெளியீடு அஞ்சலியுடன் இணைந்து நடித்த சித்ரங்கடா என்ற திகில் படமாகும். பின்னர் இவர் தமிழ் படங்களில் அறிமுகமானார். குறைந்த செலவில் எடுக்கபட்ட திகில் படமான சதுர அடி 3500 மற்றும்  பரத் உடன் இணைந்து சிம்பா என்ற கற்பனைக் கதைப் படத்திலும் நடித்தார்.

திரைப்படவியல்

தொலைக்காட்சி

குறிப்புகள் 

தெலுங்குத் திரைப்பட நடிகைகள்
தமிழ்த் திரைப்பட நடிகைகள்
வாழும் நபர்கள்
மகாத்மா அய்யங்காளி மண்டபம்

மகாத்மா அய்யங்காளி மண்டபம் (Mahatma Ayyankali Hall) இந்தியாவின் கேரள மாநிலம் திருவனந்தபுரத்தில் உள்ளது. இந்த நகர அரங்கம் முன்னதாக வி.ஜே.டி மண்டபம் என்ற பெயரால்  அழைக்கப்பட்டு வந்தது. 1896 ஆம் ஆண்டில் அப்போதைய இங்கிலாந்து ராணியாக இருந்த விக்டோரியா மகாராணியின் முடிசூட்டு விழாவின் 50 ஆவது ஆண்டு நிறைவை நினைவுகூரும் வகையில், பிரித்தானியப் பேரரசின் அப்போதைய திருவாங்கூர் மன்னராக இருந்த சிறீ மூலம் திருனல் ராம வர்மாவுக்கு  இம்மண்டபம் பரிசாக வழங்கப்பட்டது. 

சமூக சீர்திருத்தவாதியான அய்யங்காளியை கௌரவிப்பதற்காக  2019 ஆம் ஆண்டில் தற்போதைய கேரள முதல்வர் பினராயி விஜயன்  வி.ஜே.டி மண்டபத்தை மறுபெயரிட்டு அழைத்தார். அய்யங்காளியை கௌரவிப்பதற்கு இதைவிட மிகவும் பொருத்தமான வேறுவழிகள் இருக்கின்றன  என்று நினைத்த சில வரலாற்றாசிரியர்கள்  விமர்சனங்கள் முன்வைத்தனர். சன்னி கபிகாட்டு போன்ற தலித் ஆர்வலர்கள், மண்டபத்தின் மறுபெயரிடுதலை ஆதரித்தனர். ஏனெனில் அய்யங்காளி அதுவரையில் மரியாதைக்குரிய வகையில் கௌரவிக்கப்படவில்லை  என்றும், மண்டபத்தின் பெயரை  மாற்றுவது அய்யங்காளி மற்றும் ஒட்டுமொத்த தலித் சமூகத்திற்கும் உரிய மரியாதையை அளிக்கும் என்றும் அவர்கள் கருதுகின்றனர். 

இன்று, இந்த மண்டபம் அதன் கட்டடக்கலை மற்றும் கலாச்சார செழுமையைத் தக்க வைத்துக் கொண்டுள்ளது மற்றும் திருவனந்தபுரத்தில் கண்காட்சிகள் மற்றும் கலாச்சார கூட்டங்களுக்கான மிகவும் விரும்பப்படும் மையங்களில் ஒன்றாகவும் திகழ்கிறது.

மேற்கோள்கள் 

 
திருவனந்தபுரத்திலுள்ள கட்டடங்கள்
இந்தியாவில் உள்ள நகர மண்டபங்கள்
சார்லசு கூடியர்

சார்லசு கூடியர் (Charles Goodyear) (திசம்பர் 29, 1800 – சூலை 1, 1860) என்பவர் ஓர் அமெரிக்க வேதியியலாளர் மற்றும் உற்பத்திப் பொறியாளர் ஆவார். இரப்பர் பற்றவைப்பு என்பதைக் கண்டுபிடித்து, அதற்காக அமெரிக்க ஐக்கிய நாடுகளின் காப்புரிமை மற்றும் வணிகக் குறியீட்டு அலுவலகத்தில் 3633 என்ற காப்புரிமை எண்ணை சூன் 15, 1844 ஆம் ஆண்டில் பெற்றவரும் ஆவார்.

கூடியர் நெகிழ்வான, நீர்ப்புகா, வார்ப்படக்கூடிய இரப்பரை உருவாக்கி உற்பத்தி செய்வதற்கான வேதியியல் செயல்முறையை உருவாக்கியவர் ஆவார்.

தாமசு ஆங்காக்கின் கண்டுபிடிப்பிற்குப் பிறகு, வெப்பப்படுத்தும் போது மேலும் நிலைத்தன்மையுடைய இரப்பரைக் கண்டுபிடிப்பதற்கான முயற்சியில் ஈடுபட்டார். இவரது கண்டுபிடிப்பு, பல தசாப்தங்களுக்கான இரப்பர் உற்பத்தியை நௌகாடக் கீழ் பள்ளத்தாக்கில் கனெக்டிகட் என்ற இடத்தில் இரப்பர் உருவாக்கச் செயல்முறையில், காலணி மற்றும் வட்டை தயாரிக்கும் நிறுவனத்தில் தொடரச்செய்தது. கூடியர் வட்டை மற்றும் இரப்பர் நிறுவனம் இவரது பெயரால் அழைக்கப்பட்டது.

தொடக்க கால வாழ்க்கை
சார்லசு கூடியர் நியூ ஏவன், கனெக்டிகட்டில் அமாசா கூடியர் என்பவருக்குப் பிறந்த ஆறு குழந்தைகளில் முதலாவதாகப் பிறந்தார். இவருடைய தந்தை ஒரு இயந்திரப் பழுது பார்ப்பவர் ஆவார். 1683 ஆம் ஆண்டில், நியூ ஏவன் குடியிருப்புப் பகுதியில், இலண்டன் வணிகர்களின் நிறுவனத்தைத் தொடங்கி, தலைமையேற்று நடத்தி வந்த ஆளுநர் ஈடோன் என்பவரின் ஆலோசகராயும் விளங்கினார்.

1823 ஆம் ஆண்டில், சார்லசு கனரக/வன்பொருள் வணிகத்தைக் கற்றுக்கொள்வதற்காக தனது வீட்டை விட்டு பிலடெல்பியா சென்றார். இயர் தனது இருபத்தைந்தாவது வயது வரை தொழிற்துறையில் பணிபுரிந்துவிட்டு கனெடிகட் திரும்பினார். இவர் நௌகாடக்கின் கனெடிகட்டில் தனது தந்தையின் வணிகத்தில் பங்குதாரராக நுழைந்து தந்தம் மற்றும் உலோக பொத்தான்களையும் மற்றும் பலவிதமான விவசாயத் துணைப்பொருட்களையும் தயாரிக்கும் பணியில் ஈடுபட்டார்.

மேற்கோள்கள் 

அமெரிக்க வேதியியலாளர்கள்
அமெரிக்கக் கண்டுபிடிப்பாளர்கள்
1800 பிறப்புகள்
1860 இறப்புகள்
ஜம்னாலால் பஜாஜ் விருது

காந்திய விழுமியங்கள், சமூக சேவை மற்றும் சமூக மேம்பாடு ஆகியவற்றில் சேவையாற்றி மேம்படுத்தியதற்காக இந்தியாவில் வழங்கப்படும் விருது, ஜம்னாலால் பஜாஜ் விருது (Jamnalal Bajaj Award) ஆகும். இந்த விருதானது 1978ஆம் ஆண்டில் பஜாஜ் குழுமத்தின் ஜம்னாலால் பஜாஜ் அறக்கட்டளையால் நிறுவப்பட்டது. ஆண்டுதோறும் நான்கு பிரிவுகளின் கீழ் இந்த விருது வழங்கப்படுகிறது. பொதுவாக இந்த விருது, இந்தியக் குடியரசுத் தலைவர், குடியரசு துணைத் தலைவர், இந்தியப் பிரதமர் அல்லது முன்னணி நபர் ஒருவரால் வழங்கப்படும். இந்த அறக்கட்டளையின் தலைவராக தற்போது ராகுல் பஜாஜ் உள்ளார். இந்த அறக்கட்டளை 1977இல் பரோபகாரர் மற்றும் மகாத்மா காந்தியின் நெருங்கிய நண்பரானஜம்னாலால் பஜாஜின் நினைவாக உருவாக்கப்பட்டது. இந்த விருது ஜம்னால் பஜாஜ் பிறந்த நவம்பர் 4 அன்று ஆண்டுதோறும் வழங்கப்படுகிறது.

விருதுகள் 
இந்த விருதுக்குத் தேர்ந்தெடுக்கப்படுபவர்களுக்கு, மேற்கோள், கோப்பை மற்றும் ரூ. பத்து லட்சம் காசோலை வழங்கப்படும். இது நான்கு பிரிவுகளில் கொடுக்கப்படுகிறது. அவை:

 ஆக்கப்பூர்வமான பணி, 1978 முதல்.
 கிராம மேம்பாட்டிற்கான அறிவியல் மற்றும் தொழில்நுட்ப பயன்பாடு, 1978 முதல்.
 பெண்கள் மற்றும் குழந்தைகளின் மேம்பாடு மற்றும் நலனுக்கான சிறந்த பங்களிப்பு, 1980 முதல் ஜானகி தேவி பஜாஜின் நினைவாக நிறுவப்பட்டது.
 இந்தியாவுக்கு வெளியே காந்திய விழுமியங்களை மேம்படுத்துவதற்கான சர்வதேச விருது. இது வெளிநாட்டு நபருக்கு வழங்கப்படுகிறது. இது 1988ஆம் ஆண்டில் ஜம்னாலால் பஜாஜின் பிறந்த நூற்றாண்டில் நிறுவப்பட்டது.

ஜம்னாலால் பஜாஜின் நூற்றாண்டு விழாவை நினைவுகூரும் வகையில், அறக்கட்டளை 1990இல் நெல்சன் மண்டேலாவுக்குச் சிறப்பு விருதை வழங்கியது.

விருது பெற்றவர்களின் பட்டியல் 

{மேலும் மீனா அகர்வால் .1998 (அசாம்) |} {சகோதரி மைதாலி .1999 (கேரளா) |} {குந்தலா குமாரி ஆச்சார்யா 2001 (ஒடிசா) |}

மேற்கோள்கள்

வெளி இணைப்புகள் 

 ஜம்னாலால் பஜாஜ் விருது அறக்கட்டளையில் ஜம்னாலால் பஜாஜ் விருது

காந்தியம்
இந்திய விருதுகள்
மதிப்பாய்வு செய்யப்படாத மொழிபெயர்ப்புகளைக் கொண்ட பக்கங்கள்
ஜம்னாலால் பஜாஜ் விருது பெற்றவர்கள்
கில்லி கிருபா ராணி

டாக்டர் கில்லி கிருபா ராணி (Dr.Killi Krupa Rani) (பிறப்பு: நவம்பர் 19, 1965) ஒரு இந்திய அரசியல்வாதி ஆவார். இவர் இந்திய நாடாளுமன்றத்தில் 2009 முதல் 2014 வரை ஸ்ரீகாகுளம் தொகுதி உறுப்பினராக  பதவி வகித்தார். இவர் 2019 இல் ஒய்.எஸ்.ஆர். காங்கிரஸ் கட்சியில் சேர்ந்தார்.

தொழில்
டாக்டர் கில்லி கிருபாராணி மருத்துவ பயிற்சியாளர். ஒரு கூட்டுநராக, டாக்டர் ராம்மோகன் ராவ் அறக்கட்டளையிலிருந்து கடந்த 20 ஆண்டுகளாக, கிராமப்புறங்களில் இலவச குடிநீர், இலவச மருத்துவ முகாம்கள், இலவச பிரசவங்கள், பார்வையற்றவர்களுக்கு இலவச கண்புரை அறுவை சிகிச்சை, வயதானவர்களுக்கும் ஏழைகளுக்கும் ஓய்வூதியம், திறமை சோதனைகளை நடத்துவதன் மூலமும் உதவித்தொகை வழங்குவதன் மூலமும் மாணவர்களை ஊக்குவிப்பவர்.
டாக்டர் ஒய்.எஸ். ராஜசேகர் ரெட்டியின் பாதயாத்திரை நிறைவடைந்த தினத்தன்று இவர் அரசியலில் நுழைந்து இந்திய தேசிய காங்கிரஸ் கட்சியில் சேர்ந்தார். 2004 ஆம் ஆண்டில் நடந்த நாடாளுமன்றத் தேர்தலில் தோல்வியடைந்த போதிலும், 2009 ஆம் ஆண்டில் இவர்  எம்.பி.யெரான் நாயுடுவைத் தோற்கடித்தார்.  இவர் 15 வது மக்களவை மற்றும் மன்மோகன் சிங்கின் அமைச்சரவையில் மாநில, தகவல் தொடர்பு மற்றும் தகவல் தொழில்நுட்ப அமைச்சராக சேர்க்கப்பட்டார். இவர் சுகாதாரம் மற்றும் குடும்ப நலக் குழு உறுப்பினராகவும், ஆலோசனைக் குழு உறுப்பினராகவும், வெளிவிவகார அமைச்சரவை உறுப்பினராகவும் மற்றும், மத்திய சமூக நல வாரிய உறுப்பினராகவும் செயல்பட்டார்.

இவர் 2014 ஆம் ஆண்டில் ராம் மோகன் நாயுடு கிஞ்சராபுவிடம் தோற்றார். இவர் இந்திய தேசிய காங்கிரசில் இருந்து விலகினார். பின்னர் இவர் பிப்ரவரி 28, 2019 அன்று ஒய்.எஸ்.ஆர். காங்கிரசு கட்சியில் சேரப்போவதாக அறிவித்தார்.

ஆர்வங்கள்
டாக்டர் கில்லி ஒரு தீவிர வாசகர் ஆவார். மேலும், இவர் இசை, வரலாறு , இலக்கியம் மற்றும் பயணம் ஆகியவற்றில் ஆர்வம் காட்டுகிறார். நேரு குடும்பத்தின் 100 வருடங்கள் என்ற தலைப்பில் ஒரு புத்தகத்தையும் வெளியிட்டார். இவர் சிறப்புமிக்க சமூக சேவகரும் ஆவார்.

குறிப்புகள்

1965 பிறப்புகள்
ஆந்திரப் பிரதேச அரசியல்வாதிகள்
இந்தியப் பெண் அரசியல்வாதிகள்
தெலுங்கு மக்கள்
சுஜாதா சிங்

சுஜாதா சிங் (Sujatha Singh) இந்திய வெளியுறத் துறையில் பணியாற்றிய இந்திய அரசு ஊழியர் ஆவார். இவர் ஆகத்து 2013 முதல் 2015 சனவரி வரை இந்தியாவின் வெளியுறவுச் செயலாளராக பணியாற்றினார். முன்னதாக இவர் ஜெர்மனிக்கான இந்திய தூதராகவும் (2012–2013) இருந்தார்.

குடும்பமும் கல்வியும் 
சூலை 1954 இல் பிறந்த சுஜாதா சிங், முன்னாள் இந்திய உளவுத்துறையின் தலைவரும், பின்னர் ஆளுநராக பணிபுரிந்தவருமான டி. வி. ராஜேஸ்வரின் மகளும் ஆவார். இவர் புதுதில்லியில் உள்ள லேடி ஸ்ரீ ராம் கல்லூரி, தில்லி பொருளியல் பள்ளி ஆகியவற்றின் முன்னாள் மாணவர் ஆவார். அங்கு இவர் பொருளாதாரத்தில் பட்டம் பெற்றார். ஓய்வுபெற்ற இந்திய வெளியுறவுப் பணி அதிகாரியான சஞ்சய் சிங்கை இவர் திருமணம் செய்து கொண்டார்.

தொழில் 
சுஜாதா 1976 தொகுப்பின் இந்திய வெளியுறவுப் பணி அதிகாரி ஆவார். இடாய்ச்சு மொழி தெரிந்தவரன இவர், பான், அக்ரா, பாரிஸ், பேங்காக் ஆகிய இடங்களிலுள்ள இந்தியத் தூதரகங்களில் பல்வேறு பதவிகளில் பணியாற்றினார். 2000-04 காலப்பகுதியில் மிலனில் இந்தியாவின் தூதராகவும் இருந்தார். ஆஸ்திரேலியாவுக்கான இந்தியாவின் உயர் ஸ்தானிகராகவும் (2007–2012) பணியாற்றியுள்ளார். தில்லியில் இவர் வெளியுறவுத் துறை அமைச்சகத்தின் பொருளாதார ஒருங்கிணைப்பு பிரிவில் பணியாற்றியுள்ளார். மேலும், நேபாளம், மேற்கு ஐரோப்பா மற்றும் ஐரோப்பிய ஒன்றியத்தில் இயக்குநர், துணைச் செயலாளர் மற்றும் இணை செயலாளராகவும் பணியாற்றினார். ஆஸ்திரேலியாவுக்கான உயர் ஸ்தானிகராக இருந்த இவரது பதவிக்காலம் இந்திய மாணவர்கள் மீதான இனத் தாக்குதல்களைத் தொடர்ந்து இந்திய-ஆஸ்திரேலிய உறவுகளில் ஏற்பட்ட கொந்தளிப்பான சமயங்களில் இவரது பணி குறிப்பிடத்க்கது. அங்குள்ள இந்தியர்களுக்கு எதிரான இனத் தாக்குதல்களைக் கையாள்வதில் ஆஸ்திரேலிய அதிகாரிகளுடன் கடுமையான நிலைப்பாட்டை எதிர்த்தார்    பின்னர் யுரேனியம் விற்பனை தொடர்பாக இந்தியாவுக்கு விதிவிலக்கு அளிக்க ஆஸ்திரேலிய தொழிலாளர் கட்சி எடுத்த முடிவுக்கும் வழி வகுத்தது. 1983ஆம் ஆண்டில் மழையால் பாதிக்கப்பட்ட கைலாசு  மானசரோவர் யாத்திரையில் தொடர்பு அதிகாரியாக இருந்தார். மேற்கு ஐரோப்பாவைக் கையாளும் கூட்டுச் செயலாளராக, சிறிய ஐரோப்பிய ஒன்றிய நாடுகளிடமிருந்து பரிந்துரைக்கப்பட்ட உதவிகளை ஏற்காத இந்தியாவின் நிலைப்பாட்டை இவர் ஆதரித்தார்.

வெளியுறவுச் செயலாளர் 
2013 ஆம் ஆண்டில் சுஜாதா சிங், இரஞ்சன் மத்தாய்க்குப் பின் இந்திய வெளியுறவுச் செயலாளரானார். தற்போது இந்தியாவின் வெளியுறவு அமைச்சராக இருக்கும் சுப்பிரமணியம் செயசங்கர் இவருடன் பணி புரிந்தார். இவர், ஆகத்து 1, 2013 அன்று பதவியேற்றார். இந்தியாவின் எந்தவொரு அண்டை நாடுகளுக்கும் இவர் ஒருபோதும் தூதராக பணியாற்றவில்லை என்பது ஒரு சவாலாகக் கருதப்பட்டது. மேலும், இவர் ஒரு பெண்ணாக இருந்ததும் இவருக்கு இந்த பதவி சாதகமாக இருந்ததாகவும் கூறப்பட்டது. மேலும் சோனியா காந்தியும் இவரது பதவி உயர்வுக்கு அழுத்தம் கொடுத்தார். சோனியாவின் குடும்பத்துடன் இவரது தந்தையின் நெருக்கம் காரணமாக. சொக்கிலா ஐயர், நிருபமா ராவ் ஆகியோருக்குப் பிறகு இந்திய வெளியுறவுத் துறையில் பணியாற்றும் மூன்றாவது பெண் அதிகாரியாக இருக்கிறார் .

மேற்கோள்கள் 

வாழும் நபர்கள்
1954 பிறப்புகள்
இந்திய வெளியுறவுத் துறைப் பெண் அதிகாரிகள்
வினுதா லால்

வினுத லால் (Vinutha Lal, பிறப்பு அஸ்வதி லால் ) என்பவர் ஒரு இந்திய திரைப்பட நடிகை வடிவழகி ஆவார். இவர் மலையாளத் திரைப்படங்களில் நடித்த படங்களுக்காக பெயர் பெற்றவர். 1981 ஆண்டு வெளியான மலையாளத் திரைப்படமான பரங்கிமலா படத்தை 2014 ஆம் ஆண்டு அதே பெயரில் முறுஆக்கம் செய்யப்பட்ட படத்தில் இவர்  நடித்தார், அப்படத்தில் லால் முண்டு உடையில் தங்கா என்ற பெண்ணின் பாத்திரத்தை ஏற்று நடித்துள்ளார்.

திரைப்படவியல்

குறிப்புகள் 
 

1990 பிறப்புகள்
தெலுங்குத் திரைப்பட நடிகைகள்
கன்னடத் திரைப்பட நடிகைகள்
மலையாளத் திரைப்பட நடிகைகள்
வாழும் நபர்கள்
சி. வி. ஶ்ரீராமன்

ஶ்ரீராமன்(C. V. Sreeraman) செருத்துருத்தி வேலப்பன் ஶ்ரீராமன் (7 பிப்ரவரி 1931 – 11 அக்டோ பர் 2007) மலையாளத்தில்  சிறுகதைகளையும் புதினங்களையும் எழுதிய ஓர் இந்திய எழுத்தாளர் ஆவார். இவர் கேரள சாகித்திய அகாதமியின் துணைத் தலைவராக இருந்தார். இவரது கதைகள் அவரது அனயசேனா மரணம் மற்றும் ரயில்வே பலங்கல் ஆகியவற்றால் எடுத்துக்காட்டுகின்றன. சிறுகதை ஶ்ரீரமந்தே கதகல் மற்றும் கேரள சாகித்ய  அகாதமி விருது வசூஹாரா சேகரிப்புக்காக இவர் புகழ்பெற்ற சாகித்ய அகாதமி விருது கேந்திர சாகித்யா அகாதமி விருதை 1999இல் வென்றார்.

சுயசரிதை 
பிப்ரவரி 7,1931இல் செருத்துருதி கேரளாவில் வேலப்பன் மற்றும் ஜானகிக்கு பிறந்தார். ஶ்ரீராமன் தனது குழந்தைப் பருவத்தின் ஒரு பகுதியை இலங்கையில் கழித்தார். இவர், குன்னம்குளம் அரசு உயர்நிலைப் பள்ளியில் படித்தார். மங்களூரில் உள்ள அலோசியஸ் கல்லூரி மற்றும் சென்னை, டாக்டர் அம்பேத்கர் அரசு சட்டக் கல்லூரியில் சட்டப் பட்டம் பெற்றார். ஏழு ஆண்டுகள், இவர் அந்தமான் மற்றும் நிக்கோபார் தீவுகளின் மறுவாழ்வுத் துறையில் பணியாற்றினார். இது இவரது மறக்கமுடியாத சில கதைகளுக்கு கருப்பொருளை வழங்கியது. ஒரு பொதுவுடைமையாளராக இவர், சோவனூர் ஊராட்சியின் தலைவராக ஏழு ஆண்டுகள் பணியாற்றினார். மேலும் இந்திய பொதுவுடைமைக் கட்சி (மார்க்சியம்)யின் கலாச்சார அமைப்பான புரோகமனா கலா சாகித்ய சங்கத்துடன் தீவிரமாக தொடர்பு கொண்டிருந்தார். 1988 முதல் 1991 வரை கேரள சாகித்ய அகாதமியின் செயற்குழு உறுப்பினராகவும் இருந்தார். இவர் 1988 முதல் 1991 வரை கேரள சாகித்ய அகாதமி நிர்வாகக் குழுவில் உறுப்பினராக இருந்தார். திருச்சூர் குன்னம்குளத்திற்கு அருகிலுள்ள கொங்குனூரில் இவர் வசித்த இடம் மாவட்டத்தைச் சேர்ந்த மலையாள எழுத்தாளர்களின் மையமாக இருந்தது.

இறப்பு 
கல்லீரல் மற்றும் சிறுநீரக பிரச்சனைகளுக்கு சிகிச்சை பெற்று வந்த இவர்Ï 2007 அக்டோபர் 10 அன்று தனது 76 வயதில் திருச்சூரில் ஜீபிலி மிஷன் மருத்துவமனையில் காலமானார். இவருக்கு மனைவியும் மூன்று குழந்தைகளும் உள்ளனர்.

எழுத்தாளர்		

ஶ்ரீராமனின் கதைகள் புத்திசாலித்தனமாகச் சொல்லப்பட்டு மனிதநேயத்தால் ஈர்க்கப்பட்டன. ஒரு வழக்கறிஞராகவும் , அரசாங்க அதிகாரியாகவும் இருந்த இவரது அனுபவம் இவருக்கு ஒரு கற்பனையான பணியை உருவாக்க உதவியது. இவர் பணக்கார மற்றும் மாறுபட்ட உருவங்கள் மற்றும் பொருள் மூலங்களை ஈர்த்தார். இவரது  படைப்புகளில் புதுமா இலத்தாவருடே நகரம், சிதம்பரம்,க்ஷிரஸ்யதாரா, தீர்த்தக்கவாடி, துக்கியாருதே துக்கம், என்டோசி வலியம்மா ஆகியவை அடங்கும். பின்னர் இவரது சிறுகதைகள் மோக்ஷார்த்தம் ஒரு தொகுப்பு வெளியிடப்பட்டது. இந்த புத்தகத்தில் உள்ள 13 கதைகள் புனித யாத்திரை இடங்களில் நடக்கும் வாழ்க்கையைச் சுற்றி வருகின்றன.

இவரது கதைகள் ஆங்கிலம் மற்றும் ஜெர்மன் மொழிகளிலும், இந்தி, வங்காளம், தமிழ், கன்னடம், தெலுங்கு, மராத்தி மற்றும் ஒரியா உள்ளிட்ட பல இந்திய மொழிகளிலும் மொழிபெயர்க்கப்பட்டன.  இவரது கதைகளின் காட்சித் தரம் திரைப்படத் தயாரிப்பாளர்களை ஈர்த்தது. வஸ்துஹாரா, சிதம்பரம் ( ஜி. அரவிந்தன் ), புருஷார்த்தம் (கே. ஆர். மோகனன்) மற்றும் பொந்தன் மாதா ( டி. வி. சந்திரன்) ஆகிய படைப்புகள் இவரது கதைகளை அடிப்படையாகக் கொண்டவை.

மேற்கோள்கள்

1931 பிறப்புகள்
2007 இறப்புகள்
திருச்சூர் மாவட்ட நபர்கள்
மலையாள எழுத்தாளர்கள்
மூகூர் சுந்தர்

மூகூர் சுந்தர் என்பவர் தென்னிந்திய திரைப்படங்களில் நடன நடன இயக்குனராக இருந்தவராவார்.

ஆரம்ப கால வாழ்க்கை 
சுந்தர்  கர்நாடகத்தின் மைசூர் மாவட்டத்தில் அமைந்துள்ள மூகூர் என்ற கிராமத்தில் பிறந்தார். இவருக்கு  பிரபுதேவா, ராஜூ சுந்தரம், நாகேந்திர பிரசாத் ஆகிய மூன்று மகன்கள் உள்ளனர். அவர்கள் திரைப்பட நடன அமைப்பாளர்களாக கோலிவுட் படங்களில் பணியாற்றியுள்ளனர். இவர்கள் மூவரும் தனித்துவமான நடிகர்கள். இவர்களில் பிரபுதேவா  ஒரு வெற்றிகரமான கோலிவுட் நடிகராகவும் உள்ளார்.

தொழில் 
இவர் முதலில் சென்னையில் உள்ள சந்தமாமா அச்சகத்தில் மாதம் ரூ .40 சம்பளத்தில் பணியாற்றினார்.  நடனத்தில் உள்ள ஆர்வம் காரணமாக ரூ .10 செலுத்தி நடனம் கற்றுக்கொண்டார். 1962 ஆம் ஆண்டில்  கொஞ்சும் சலங்கை திரைப்படத்தில் குழு நடனக் கலைஞராக ஆடும் வாய்ப்பு கிடைத்தது. இவர் நடன அமைப்பாளர் தங்கப்பன் மாஸ்டரின் உதவியாளராக நான்கு ஆண்டுகள் பணியாற்றினார். நான்கு தசாப்தங்களுக்கும் மேலாக தனது தொழில் வாழ்க்கையில் தமிழ் திரையுலகில் பணியாற்றியுள்ளார். 1970 களின் பிற்பகுதியில் திரைத்துறையில் சேர்ந்த அவர் 1980 களின் முற்பகுதியில் இருந்து மிகவும் பரபரப்பாக இயக்கியள்ளார். 1980 களில் பரபரப்பான நடன இயக்குனராக இருந்த இவர் 1980 களின் முற்பகுதியில் இருந்து கிட்டத்தட்ட அனைத்து முன்னணி நடிகர்களுடனும் பணியாற்றியுள்ளார். 1980 இல் வெளியான ஆறாத காயா இவரது ஆரம்பகால படங்களில் ஒன்றாகும். அதைத் தொடர்ந்து பிரீத்திசி நோடு, பிரச்சந்தா புதானிகலு, அனுபமா, நீ நன்ன கல்லலர, கெரலிடா சிம்ஹா ஆகியவை இவரது ஆரம்பகால படங்களாகும். 2000 களின் நடுப்பகுதி வரை திரைத்துறையில் தீவிரமாக இருந்தார். சுமார் மூன்று தசாப்தங்களாக நீடித்த வாழ்க்கையில் சுமார் 1000 திரைப்படங்களுக்கு நடனமமைத்துள்ளார்.

பிற பாத்திரங்கள் 
2001 ஆம் ஆண்டில், இவர் முதன்முதலில்   மனசெல்லா நீனே என்ற கன்னடத் திரைப்படத்தை இயக்கினார். இது தெலுங்குத் திரைப்படமான மனசந்தா நுவ்வேவின் மறுஆக்கம் ஆகும். அப்படத்தில் இவரது மகன் நாகேந்திர பிரசாத் படத்தில் முக்கிய கதாபாத்திரத்தில் நடித்தார்.

கன்னடத் திரைப்படங்களான தபாலி (2009), ஜானி (2017) ஆகியவற்றில் சுந்தர் விருந்தினர் வேடத்தில் நடித்தார். மேலும் இவர் ஒரு பழைய  படத்தின் ஒரு பாடலுக்கு நடனம் அமைத்தார். பா. ர. பழனிச்சாமி (2010) என்ற தமிழ் படத்தில் இவர் முக்கிய கதாபாத்திரத்தில் நடித்தார்.

தொலைக்காட்சி 
தெலுங்கு தொலைக்காட்சி அலைவரிசையான ஜீ தெலுங்கில் ஒளிபரப்பப்படும் பிரபல நடன நிகழ்ச்சியான ஏஏடிஏ 4 இல் இவர் நடுவர்களில்  ஒருவராக இருந்தார். விஜய் தொலைக்காட்சியின் பிரபலமான நிகழ்ச்சியான ஜோடி எண் 1, ஜோடி நம்பர் 1 பருவம் இரண்டில் சுந்தரம்  நடுவராக இருந்தார். இதில் பிற நடுவர்களாக  சிலம்பரசன், சங்கீதா ஆகியோர் இருந்தனர்.

திரைப்படவியல் 

 குறிப்பு எதுவும் குறிப்பிடப்படாத, எல்லா படங்களும் கன்னடப் படங்களாகும்.

விருதுகள் 

 1993 ஆம் ஆண்டில் திருடா திருடா திரைப்படத்தில் நடன அமைப்புக்காக  சிறந்த நடனத்திற்கான தேசிய திரைப்பட விருதை வென்றார்.
 தென்னிந்திய பிலிம்பேர் வாழ்நாள் சாதனையாளர் விருது (1999)
 2010 இல் தமிழ் சினிமாவுக்கு பங்களித்ததற்காக விஜய் விருது.

குறிப்புகள் 
 

1938 பிறப்புகள்
வாழும் நபர்கள்
கன்னடத் திரைப்பட இயக்குநர்கள்